Sajtóközlemény – Budapest, 2020. március 23.

**MEGSZŰNIK A KORLÁTOZÁS AZ M1-ES AUTÓPÁLYÁN**

**A Magyar Közút Nonprofit Zrt. a zavartalan áruszállítás biztosítása érdekében felfüggeszti az M1-es autópálya helyreállítási munkáit 2020. április 15-ig. A kiépített terelés visszabontása 2020. március 23-24. között valósul meg. Azt követően az országhatár és Budapest között mindkét irányban korlátozás nélkül lehet közlekedni.**

A Magyar Közút Nonprofit Zrt. beruházásában, a Kormány támogatásával 2018-ban közel 15 kilométeren újult meg az M1-es autópálya. 2019-ben pedig minden eddiginél nagyobb volumenben, összesen 71 pályakilométernyi szakaszt érintő helyreállítási munkák indultak el. A 2020 tavaszi ütem munkálatait a jelenlegi helyzetre való tekintettel, a zavartalan áruszállítás és a kijelölt nemzetközi tranzitfolyosó biztosítása érdekében a szakemberek felfüggesztik.

Az eddig elvégzett beavatkozásokat a kivitelezők befejezik, ezt követően a Magyar Közút Nonprofit Zrt. bicskei mérnökségének szakemberei a kiépített terelést is visszabontják, így a 45-ös és 57-es kilométerszelvények között a sávelhúzásos terelés meg fog szűnni 2020. március 24-től.

A szakemberek arra hívják fel a figyelmet, hogy a terelés visszabontása is csak időszakos korlátozások mellett valósítható meg biztonságosan, ezért az arra közlekedők türelmét és megértését kérik.

Az M1-es autópálya helyreállításának felfüggesztése 2020. április 15-ig lesz érvényben, az esetleges hosszabbításról vagy eltörléséről, és a munkálatok további ütemezéséről folyamatosan tájékoztatást ad majd a Magyar Közút.

**További információ:**

Magyar Közút Nonprofit Zrt.

Kommunikációs osztály

Magyar Közút Nonprofit Zrt.

Kommunikációs osztály

1024 Budapest, Fényes Elek utca 7-13.

E-mail: [kommunikacio@kozut.hu](mailto:kommunikacio@kozut.hu)

Weboldal: [www.kozut.hu](http://www.kozut.hu/)

Facebook: [www.facebook.com/MagyarKozut](http://www.facebook.com/MagyarKozut)

Instagram: [www.instagram.com/magyarkozut](http://www.instagram.com/magyarkozut)

Youtube: [www.youtube.com/magyarkozuthivatalos](http://www.youtube.com/magyarkozuthivatalos)